**Laurent Monsengwo Pasinya** (født 7. oktober 1939 i Mongobele i XX XX ; død 11. juli 2021[1] i Versailles i Frankrike[2] ) var en kongolesisk geistlig og erkebiskop av Kinshasa samt kardinal av den katolske Kirke.

Liv og virke
------------

### Bakgrunn

Laurent Monsengwo Pasinya kommer fra en av de kongelige familier i Basakata-stammen. Etternavnet «Monsengwo» betyr «barnebarn av den tradisjonelle høvding».

Fra 1946 til 1951 gikk han på barneskolen i Nioki. I 1951 begynte Monsengwo Pasinya inn på seminaret i Bokoro. Laurent Monsengwo Pasinya studerte filosofi ved seminaret til erkebispedømmet Kananga fra 1957 til 1960. I 1960 ble han sendt til Roma til *Collegio Urbano de Propaganda Fide*. Monsengwo Pasinya studerte katolsk teologi ved *Det pavelige universitet Urbaniana.* 

### Prest

Laurent Monsengwo Pasinya ble presteviet for bispedømmet Inongo den 21. desember 1963 i Roma av prefekten for Kongregasjonen for folkenes evangelisering, kardinal Grégoire-Pierre Agagianian. I 1964 oppnådde Monsengwo Pasinya lisensiatsgraden i katolsk teologi fra *Urbaniana*. Fra 1964 til 1970 studerte han bibeleksegese ved Det pavelige bibelinstitutt i Roma. I 1968 fullførte han et semester ved Jerusalem-avdelingen til Det pavelige bibelinstitutt. I løpet av denne tiden lærte Monsengwo Pasinya seg moderne hebraisk. Laurent Monsengwo Pasinya tok doktorgrad i teologi fra Det pavelige bibelinstitutt i 1970 med en eksegetisk avhandling med tittelen «La notion de 'Nomos' dans le Pentateuque grec» (*Begrepet 'Nomos' i den greske prmtateuchen*). Han var den første afrikaneren som fikk doktorgrad i bibeleksegese.

Fra 1970 til 1971 var Laurent Monsengwo Pasinya foreleser ved Det teologiske fakultetet ved Universitetet i Louvain og professor i bibelsk eksegese ved *Johannes XXIII-seminaret* i Kinshasa. Fra 1971 til 1972 var han professor i Det gamle testamentes eksegese, hebraisk, og bibelteologi i Det gamle testamente ved Universitetet i Zaire. Monsengwo Pasinya var professor ved Det teologiske fakultet i Kinshasa fra 1972 til 1980. Han var også assisterende generalsekretær for biskopskonferansen i Zaire fra 1972 til 1975. I 1976 var Laurent Monsengwo Pasinya med å grunnlegge *[[Journées Bibliques Africaines}}* (JBA). Fra 1976 til 1980 var Laurent Monsengwo Pasinya generalsekretær for Biskopskonferansen i Zaire.

### Titulærbiskop i Inongo

Den 13. februar 1980 utnevnte pave Johannes Paul II ham til titulærbiskop av *Aquae Novae in Proconsulari* og til hjelpebiskop i Inongo. Han ble ordinert til biskop av pave Johannes Paul II personlig den 4. mai samme år i katedralen Notre Dame du Congo i Kinshasa; medkonsekratorer var prefekten for Kongregasjonen for folkenes evangelisering, kardinal Agnelo Rossi, og erkebiskopen av Kinshasa, kardinal Joseph-Albert Malula. 

### Hjelpebiskop i Kisangani

Den 7. april 1981 ble Laurent Monsengwo Pasinya utnevnt til hjelpebiskop i Kisangani av Johannes Paul II. 

### Erkebiskop av Kisangani

Johannes Paul II utnevnte ham til erkebiskop av Kisangani den 1. september 1988. 

### Erkebiskop av Kinshasa

Den 6. desember 2007 utnevnte pave Benedikt XVI ham til erkebiskop av Kinshasa.[3] Innsettelsen i embedet fant sted 2. februar 2008.

### Kardinal

I konsistoriet 20. november 2010 tok pave Benedikt XVI imot ham som kardinalprest med titulærkirken *Santa Maria «Regina Pacis» in Ostia Mare*.[4]

Med oppgaven å gi råd til paven om ledelsen av den universelle kirke og forberede endringer i den apostoliske konstitusjon *Pastor Bonus*, som regulerer organiseringen av den romerske kurie, utnevnte pave Frans ham i april 2013 til medlem av Kardinalrådet, en gruppe av åtte kardinaler som rådgav paven om reformen av kurien.[6][7]

Pave Frans godtok hans aldersrelaterte fratreden fra embedet som erkebiskop av Kinshasa den 1. november 2018; Fridolin Ambongo Besungu ble hans etterfølger.[8] Den 12. desember 2018 ble det kunngjort at pave Frans også hadde fritatt kardinal Monsengwo Pasinya hans plikter i Kardinalrådet, hvori han var den eneste afrikanske kardinal, i slutten av oktober 2018. Nylig hadde han bare deltatt i møtene uregelmessig.[9]

Laurent Monsengwo Pasinya talte 14 språk.